# עדכון 26.12.24

# מבנה הצעת מחקר לתואר שני בתוכנית ללימודי מגדר

גיבש וערך – פרופ' דני קפלן

\*היקף ההצעה: **שמונה עמודים בלבד,** ברווח כפול (לא כולל ביבליוגרפיה ונספחים).

ונזכיר בהזדמנות זו שהעבודה הסופית היא בהיקף כ-**50-60 עמודים** **בלבד** (לא נספרים בכלל זה ציטוטים ארוכים, ביבליוגרפיה ונספחים. מבנה העבודה הסופית דומה למבנה ההצעה בתוספת חלק הממצאים והדיון)

להצעת המחקר שתי מטרות מרכזיות:

1) ניסוח שיטתי של נושא המחקר והכנה של תשתיתו התיאורטית והמתודולוגית, תוך היכרות עם המחקר הקיים בנושא.

2) שכנוע של השופטים/ות כי הנושא שנבחר ראוי למחקר, הסטודנט/ית מסוגל/ת לערוך את המחקר ומתמצא/ת בספרות הרלוונטית, שיש בסיס פרקטי לביצוע המחקר האמפירי בשטח, ושיש בהצעה פוטנציאל לחידוש אמפירי/תיאורטי (חשוב יותר לדוקטורט)

**\* בטופס נפרד יש להגיש לוועדת אתיקה "טופס בקשה לאישור מחקר" שבו יפורטו דילמות אתיות בביצוע המחקר והדרכים להתמודד איתן.**

מבנה ההצעה:

\*\*(מנחה העבודה יכול לבקש שינויים בהתאם לצורך)

**א) מבוא** (1 עמוד לכל היותר)

(מומלץלכתוב רק לאחר השלמת ההצעה. המבוא נכתב כטקסט זורם, במספר פסקאות אך ללא הבחנה בין תתי-סעיפים**)**

* הצגת כללית של נושא ומטרות המחקר והסבר לבחירה דווקא בנושא זה: הסבר אקדמי (למשל, הדיון הקיים בנושא הוא חסר או מוטה) והסבר אישי (הרלוונטיות של נושא המחקר לחיי האישיים, כאישה וכו'; מרכיב זה לא הכרחי אך מקובל במחקרים פמיניסטיים)
* ממצאים צפויים
* תרומת משוערת של המחקר (בקצרה, יורחב בסוף).

**ב) סקירת ספרות** (כ-5 עמודים):

המטרה להוכיח בקיאות בספרות המחקר הרלוונטית, אבל רק מתוך אינטגרציה ישירות לנושא ולשאלות המחקר שלכן.

* הכתיבה חייבת להיות מאוד ממוקדת ותמציתית. אין לסכם מחקרים ותיאוריות ללא קשר למטרת המחקר. מאידך, כל סוגיה שנכללת או נגזרת משאלת המחקר (וכן נקודות שמספקות רקע תיאורטי להיבטים ייחודיים במערך המחקר) צריכה לקבל התייחסות בסקירה.
* הסקירה מחולקת לסעיפים (במקרים חריגים גם תתי-סעיפים), ואמורה ליצור מיפוי חדש של השדה מתוך נקודת המבט של החוקר/ת.
* רצוי שהחלוקה תנוע בין שלושה לחמישה נושאים תוך משפטי קישור בין הנושאים השונים. בכל נושא יש למפות כיווני מחקר עדכניים, להצביע על הרלוונטיות למחקר הנוכחי ועל מגבלות ו/או כשלים בספרות המחקר הקיימת.
* הסקירה מובילה לסיכום שמציג את "ארגז הכלים" התיאורטי שלכם, או במילים אחרות, מהם המושגים והטיעונים שיאפשרו לכם לבחון את מטרת המחקר ולנתח את החומר.

**ג) מטרות ושאלות המחקר** (עד חצי עמוד):

* הציגו רציונל קצר למטרות המחקר - לגזור מסכום סקירת הספרות לעיל את ההצדקות למטרת המחקר (אפשר לאזכר שוב מקורות הכי מרכזיים אם רלוונטי לרציונל).
* שאלות ותתי שאלות (במחקר ממוקד יותר או כמותני אפשר להעמיד השערות מחקר אופרציונאליות)

**ד) שיטת המחקר (או מתודה)** (1-2 עמודים), הפרק יחולק לסעיפים מובחנים:

* הרציונל בבסיס שיטת המחקר - הצגת הגישות המתודולוגיות שמנחות את שיטת המחקר שבחרתן/ם
* אוכלוסיה/קבוצת המחקר (מי ישתתף במחקר ואיך הוא יגויס) או מקרה הבוחן/זירת המחקר (הגדרת קורפוס של טקסטים או הדמות ההיסטורית/ספרותית). \*לעיתים יש מקום לתת רקע על מקרה הבוחן עוד בסוף סקירת הספרות
* כלים - כלי החקירה שבאמצעותם יאספו הנתונים ומדוע נבחרו כלים אלו. יש להפנות למחקרים שפיתחו את הכלי. מומלץ לשים בנספח את שאלות הראיון או את הפריטים של שאלונים.
* הליך - איך יבוצע תהליך איסוף הנתונים. במקרה של ראיונות ותצפיות יש להתייחס גם לאיך יוצג המחקר לנחקרים.
* ניתוח הנתונים - לפרט שלבים של שיטת הניתוח שנבחרה, יש להפנות למחקרים בתחום.
* מיקום החוקר.ת בשדה ומגבלות המחקר – להתייחס למגבלות ולגבולות המחקר כמעין 'תעודת ביטוח' כנגד ביקורת אפשרית על חוסר התייחסות להיבטים מסוימים של הנושא

**ה) תרומה משוערת של המחקר** (עד 5 משפטים)

מהו החידוש האמפירי והתיאורטי של המחקר המוצע ביחס למחקר הקיים; ומה התרומה היישומית/מעשית של המחקר (רלוונטי בעיקר בהקשר של מחקרי פעולה, אקטיביזם, חינוך).

**רשימת מקורות** (לא מוגבלת בהיקפה)

כל פריט שמופיע בהצעה צריך להופיע ברשימה וכל פריט ברשימה צריך להופיע בהצעה. הרשימה כמובן צריכה לציית לכללי הציתות המקובלים.